Adskillige personer frygtes døde i en brand torsdag i et animationsstudie i byen Kyoto i det vestlige Japan.



Det oplyser politiet i byen til det nationale japanske medie NHK ifølge nyhedsbureauet Reuters.

Ifølge en talsmand fra det lokale brandvæsen er en person bekræftet død, og flere end 30 personer er kommet til skade i branden, hvoraf 10 er i kritisk tilstand.

Politiet har ifølge NHK anholdt en mand, der skulle have hældt benzin ud i bygningen. Det arbejder ud fra, at der er tale om en brandstiftelse.

Branden brød klokken 10.30 lokal tid i det treetagers høje Kyoto Animation Studio.

Ifølge en talsmand fra det lokale brandvæsen har flere vidner hørt en høj eksplosion fra bygningens førstesal, skriver nyhedsbureauet AFP.

/ritzau/Reuters